השקעות מניבות – איך מוצאים השקעה מניבה בנדל”ן?
השקעה בנדל”ן היתה מאז ומעולם מהאפשרויות החביבות על הישראלים להשקעה, אולי בשל המאפיין הייחודי שלה, לערוצי רווח כפולים – האחד, בתשואה חודשית קבועה עם דמי שכירות מנכסים מניבים; והשני קשור לעליית הערך, בבחירה בנכס איכותי להשקעה. עם ריבית מגוחכת להשקעות יציבות בבנק, שנה תנודתית מאוד בעולם ההשקעה במניות והיעדר אלטרנטיבות נוספות, כולם מחפשים השקעה מניבה ובטוחה, השקעה בנכס מניב עשויה להציג אפשרות רווחית, יעילה, נוחה, ובטוחה. מהן השקעות מניבות? איך לחפש השקעה מניבה בנדל”ן? מהם סוגי נדל”ן מניב? על שאלות אלה ועוד, תמצאו תשובה במאמר שלפניכם.
מהן השקעות מניבות ואיך לאתר השקעה מניבה בנדל”ן?
לו היינו מנתחים את שוק הנדל"ן הישראלי לפני עשור, היינו מזהים כי ישנן לא מעט אפשרויות להשקעה בנדל"ן למגורים, אפילו במרכז הארץ, המציע תשואה של 4% ויותר (בהשקעות בנדל"ן למגורים בישראל - תשואה גבוהה אך ריאלית (משקיעים רבים לוקחים בחשבון עליית ערך של הנכס, לצד התשואה משכירות). היום, השקעות נדל"ן מניבות בישראל מבוצעות בעיקר בשני תחומים, שניהם מציעים תשואות ממוצעות גבוהות יותר: רכישת משרד להשקעה והשכרתו חברות שיווק של נכסי נדל"ן מסחרי ומשרדים מציעות מידי פעם למשקיעים פוטנציאליים את האפשרות להשקיע במשרד מסחרי, לקראת הקמה של מתחם עסקים באזורים שונים בארץ. ניתן לומר כי ככל שהפרויקט צעיר יחסית, סך ההשקעה הוא נמוך – הסיכון בהשקעה עולה מעט אולם הפוטנציאל לרווח עשוי להיות של מאות אחוזים. מתחמי משרדים להשקעה נבנים כיום במרכז הארץ, אבל גם בצפונה, וחלקם מציעים אפשרויות כדאיות להשקעה בנדל"ן מניב, בסכומים לא גבוהים. רכישת קרקע חקלאית בהליכי הפשרה מתקדמים קרקעות חקלאיות רבות בישראל עתידות "לזכות" בשינוי סטטוס – מקרקע חקלאית (שהבנייה עליה אסורה) לקרקע זמינה לבניה. תהליך כזה מכונה תהליך "הפשרת קרקעות", ולצד שינוי הייעוד, מדובר גם בזינוק בערך הקרקע. על כן, משקיעים רבים שחיפשו השקעות נדל"ן מניבות בישראל, הגיעו להבנה כי השקעה בקרקע חקלאית היא בעלת פוטנציאל גבוה לרווחים. בבדיקת האפשרות לרכישת קרקע חקלאית, חשוב להבין מה סטטוס השטח ולבחון היטב את השלכות ההשקעה, כמו למשל את האפשרות להפקעה של חלקים מהשטח שנרכש. ביחד עם זאת, רכישת נדל"ן למגורים בארץ או בחו"ל היא עדיין אפיק השקעות נפוץ, אולם קשה להפריז בהדגשת החשיבות של בחירה נכונה של הנכס, רצוי בעזרת חברת ניהול השקעות מקצועית.
כאמור, השקעה בנכס מניב עשויה לאפשר רווחים גבוהים לצד עליית ערך של הנכס שנרכש – אולם כל אלה, מותנים בבחירה נכונה ומושכלת של הנכס להשקעה. בחירת הנכס, לצד הערכה ריאלית של התשואה ועליית הערך שלו כמו גם הבנה אמיתי של כלל העלויות שלו, בעת הרכישה ולאורך השנים (עד כמה שניתן לחזות מראש, כמובן) היא החשובה והמורכבת בתהליך ההשקעה, וחשוב לוודא כי יש בידיכם די נתונים, תחזיות של מומחים וליווי מקצועי במידת הצורך, על מנת לקבל בחירה מושכלת.